# ராஜா ஊடா எம்ஆர்டி நிலையம்


**ராஜா ஊடா எம்ஆர்டி நிலையம்** (ஆங்கிலம்: *Raja Uda MRT Station* அல்லது *Raja Uda–UTM Station*; மலாய்: *Stesen MRT Raja Uda*) என்பது மலேசியா, கோலாலம்பூர், கம்போங் பாரு, ராஜா மூடா அப்துல் அசீஸ் சாலையில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது. கோலாலம்பூர் மருத்துவமனை எம்ஆர்டி நிலையத்திற்கும்; அம்பாங் பார்க் எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு ஆகும்.  

## வரலாறு
இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் **ராஜா ஊடா** நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. முன்பு செயல்பாட்டில் இருந்த சுங்கை பூலோ-செர்டாங்-புத்ராஜெயா வழித்தட அமைப்பு தற்போது புத்ராஜெயா வழித்தடம் என அழைக்கப்படுகிறது.  

அதன் பின்னர் இந்த ராஜா ஊடா எம்ஆர்டி நிலையம்; புத்ராஜெயா வழித்தடத்தில் நிலத்தடி நிலையமாக உருவாக்கப்பட்டது.  

### நிலத்தடி கட்டுமானங்கள்

நிலத்தடி கட்டுமான ஒப்பந்தத்தின் கீழ் ராஜா ஊடா எம்ஆர்டி நிலையம் நிலத்தடியில் உருவாக்கப்பட்டது. 2016 மார்ச் மாதம் கையெழுத்தான உடன்படிக்கையின் கீழ் RM 15.47 பில்லியன் மதிப்பிலான கட்டுமான கட்டமைப்புகள் எம்ஆர்டி நிறுவனத்தால் **எம்எம்சி-கமுடா** *(MMC-Gamuda)* நிறுவனத்திடம் வழங்கப்பட்டன. கட்டுமான கட்டமைப்புகளில் நிலையங்களின் இணைப்புவழிகள், நடைமேடைகள், நிலையக் கதவுகள் உள்ளிட்ட பல்வேறு கட்டமைப்புக் கட்டுமானப் பணிகள் அடங்கும்.  

13.5 கிலோமீட்டர் (8.4 மைல்) நிலத்தடி கட்டுமான ஒப்பந்தத்தில், செந்தூல் பாராட் எம்ஆர்டி நிலையம் தொடங்கி பண்டார் மலேசியா செலாத்தான் எம்ஆர்டி நிலையம் வரையிலான நிலையக் கட்டுமானப் பணிகளும் அடங்கும். அனைத்து நிலையங்களின் கட்டுமானப் பணிகளும் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளன. ராஜா ஊடா எம்ஆர்டி நிலையம் **16 மார்ச் 2023**-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது.  

2022 திசம்பர் 23-ஆம் தேதி, புத்ராஜெயா எம்ஆர்டி வழித்தடத்தின் இரண்டாம் கட்டத் திறப்பு நிகழ்வு நடைபெறும் என்று எம்ஆர்டி நிறுவனம் அறிவித்தது. இரண்டாம் கட்ட கட்டுமானத்தின் கீழ் கம்போங் பத்து நிலையம் தொடங்கி புத்ராஜெயா சென்ட்ரல் வரையிலான மற்ற எம்ஆர்டி நிலையங்களும் செயல்படத் தொடங்கின.  

இருப்பினும், அசல் திட்டத்தின்படி, **ராஜா ஊடா எம்ஆர்டி நிலையம்** சூலை 2022-இல் திறக்கப்பட்டிருக்க வேண்டும். ஆனாலும் கட்டுமானத்தின் போது சில கட்டமைப்புச் சிக்கல்களைச் சந்திக்க வேண்டியிருந்தது. அதன் காரணமாக திறப்புவிழா சனவரி 2023-க்கு ஒத்திவைக்கப்பட்டது.  

### நிலைய அமைவு

| **B1** | தரை தளம் |  |
| --- | --- | --- |
| **B2** | நிலத்தடி தளம் |  |
| '''B3
''' | <span style=color:#FACA05>**PY தெற்கு திசை**</span> | → → |
| <span style=color:#FACA05>**PY வடக்கு திசை**</span> | ← → | } |

இந்த நிலையம் அடுக்கு நிலைகளைக் கொண்ட நிலத்தடி நிலையமாகும். புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு மைய நடைமேடை உள்ளது. அது இரண்டு துணை நடைமேடைகளாகப் பிரிக்கப்பட்டு உள்ளது.  

- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்

## நிலைய அமைவிடம்
இந்த நிலையம் துன் ரசாக் சாலைப் பகுதியில் நிலத்தடியில் உள்ளது.  
ராஜா ஊடா எம்ஆர்டி நிலையத்தைச் சுற்றிலும் உள்ள இடங்கள்:  
- சிலாங்கூர் அறக்கட்டளை கட்டிடம்
- செத்தியா இஸ்கை காண்டோமினியம்
- தி ஓரியன் காண்டோமினியம்
- மலேசிய இருதய மையம்
- ராஜா மூடா சாலை தேசியப்பள்ளி
- மலேசிய தேசிய நூலகம்
- விசுமா பெர்கேசோ
- விசுமா கேபிஜே
- ராஜா மூடா அப்துல் அசீஸ் அரங்க சாலை
- ராஜா மூடா சாலை

## வெளியேறும் வழிகள் - நுழைவாயில்கள்
நுழைவாயில்கள் A, B மற்றும் D பொதுமக்களின் பயன்பாட்டிற்கு தற்போது திறக்கப்பட்டுள்ளன. ஆனால் C நுழைவாயில் மட்டும் இன்னும் கட்டப்படவில்லை.  

| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| **<span>A</span>** | **ராஜா மூடா அப்துல் அசீஸ் சாலை** - தெற்குப் பகுதி | வாடகை உந்து, சவாரி-அழைப்பு, அஜி அசிம் சாலை, அப்துல் மனான் நோர்டின் சாலை, கம்போங் பாரு |  |
| **<span>B</span>** | **ராஜா மூடா அப்துல் அசீஸ் சாலை** - வடக்குப் பகுதி | பேருந்து நிறுத்தம், செத்தியா இஸ்கை காண்டோமினியம், சிலாங்கூர் அறக்கட்டளை கட்டிடம், ராஜா மூடா சாலை தேசியப்பள்ளி, மலேசிய இருதய மையம் |  |
| **<span>C</span>**
<small>ஒத்திவைப்பு</small> | **துன் ரசாக் சாலை** | மலேசிய இருதய மையம், மலேசிய தேசிய நூலகம், புஷ்ராவி மருத்துவமனை *(Hospital PUSRAWI)* |  |
| **<span>D</span>** | **ராஜா ஊடா 1 குறுந்தெரு** | ராஜா மூடா அப்துல் அசீஸ் அரங்க சாலை, பெர்கேசோ *(PERKESO),* கம்போங் பாரு, பிகேஎன்எஸ் அடுக்குமாடி மனைகள் | } |

## பேருந்து சேவைகள்
| மேடான் பசார், கோலாலம்பூர்
<small>(</small> <small>மஸ்ஜித் ஜமெயிக் எல்ஆர்டி நிலையம்)</small> | தாமான் மெலாவத்தி], உலு கிள்ளான் |  |
| --- | --- | --- |
| தித்திவங்சா பேருந்து முனையம்
<small>( தித்திவங்சா நிலையம்)</small> | கோலாலம்பூர் மாநகர மையம்
<small>( கேஎல்சிசி எல்ஆர்டி நிலையம்)</small> |  |
| மலேசிய தற்காப்பு அமைச்சு | தித்திவங்சா பேருந்து முனையம்
<small>( தித்திவங்சா நிலையம்)</small> | } |

## காட்சியகம்
**ராஜா ஊடா எம்ஆர்டி நிலையக் காட்சிப் படங்கள் (ஏப்ரல் 2023)**